**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.07.2018, ora 08.00 – 04.07.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.07.2018, ora 07.00**

**RÂURI**

**Debitele au fost, în general, în scădere**, exceptând cursurile inferioare ale Mureşului şi Jijiei şi cursul mijlociu şi inferior al Prutului unde vor fi în creștere prin propagare, precum şi râurile din bazinele Crasna, Barcău şi bazinele superioare şi mijlocii ale Crişurilor, unde au fost relativ staţionare.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Tur, Crasna, Barcău, Crișul Negru, Timiş, Cerna, Motru, pe cursurile inferioare ale Argeșului și Prutului și pe unii afluenți ai Bârladului, unde se situează la valori cuprinse între 30-90% din mediile multianuale lunare.

Se situează peste:

- **COTA DE INUNDAȚIE** râul la stația hidrometrică: Olt – Hoghiz (350+105)-jud. BV;

- **COTELE DE ATENȚIE** râurile la stațiile hidrometrice: Olt – Micfalău (210+3)-jud. CV, Olt – Podu Olt (350+18)-jud. BV, Jijia – Victoria (450+28)-jud. IS, Miletin – Hâlceni (250+18)-jud.IS.

**Debitele vor fi, în general, în scădere,** exceptând cursul mijlociu și inferior al Prutului și cursul inferior al Mureșului unde vor fi în creștere prin propagare, precum şi râurile din bazinele Crasna, Barcău şi Crişuri unde vor fi relativ staţionare.

Din cauza propagării viiturilor formate anterior se vor mai situa peste **COTELE DE ATENŢIE** râurile din bazinul superior al Oltului, cursul mijlociu al Oltului, cursul inferior al Siretului, cursul superior al Prutului şi râurile din bazinul mijlociu şi inferior al Jijiei.

**DUNĂRE**

**Debitul la intrarea în ţară (secţiunea Baziaş) în intervalul 03.07 – 04.07.2018 a fost în creştere**, **având valoarea de 5300 m3/s**, sub media multianuală a lunii iunie (5350 m3/s).

În aval de Porţile de Fier debitele au fost în scădere la Gruia și în creștere pe sectorul Calafat – Tulcea.

**Debitul la intrarea în ţară (secţiunea Baziaş) va fi în creştere (5500 m3/s).**

În aval de Porţile de Fier debitele vor fi în creștere.

**2.** **Situaţia meteorologică în intervalul 03.07.2018, ora 09.00 – 04.07.2018, ora 06.00**

**ÎN ŢARĂ**

Vremea a fost frumoasă și s-a încălzit ușor în cea mai mare parte a țării. Cerul a fost variabil și doar izolat, în sudul litoralului, a plouat slab. Vântul a suflat slab și moderat. Temperaturile maxime s-au situat între 22 de grade la Joseni, Miercurea Ciuc, Întorsura Buzăului și Toplița și 31 de grade la Bechet, Băilești, Turnu Măgurele, Giurgiu, Calafat și București-Filaret. La ora 06.00 temperatura aerului avea valori cuprinse între 5 grade la Miercurea Ciuc și 23 de grade la Constanța-DIG.

**LA BUCUREŞTI**

Vremea a fost frumoasă și s-a încălzit ușor. Cerul a fost variabil, iar vântul a suflat slab și moderat. Temperatura maximă a fost de 29 de grade la Afumați și Băneasa și de 31 de grade la Filaret. La ora 06.00 se înregistrau 18 grade la Afumați și Băneasa și 19 grade la Filaret.

**3. Prognoza meteorologică în intervalul 04.07.2018, ora 09.00 – 05.07.2018, ora 09.00**

**ÎN ŢARĂ**

Vremea va fi normală din punct de vedere termic. Temporar cerul va avea unele înnorări și pe arii restrânse vor fi averse slabe, descărcări electrice și intensificări de scurtă durată ale vântului, în special în regiunile sudice și la munte. Temperaturile maxime se vor situa între 24 și 32 de grade, cu cele mai ridicate valori în Oltenia, iar cele minime între 10 și 20 de grade, mai scăzute în estul Transilvaniei, spre 5...6 grade.

**LA BUCUREŞTI**

Vremea va fi normală din punct de vedere termic. Cerul va fi temporar noros, iar probabilitatea pentru averse slabe și descărcări electrice va fi mai ridicată pe parcursul zilei și la începutul nopții. Vântul va sufla slab și moderat. Temperatura maximă va fi de 28...29 de grade, iar cea minimă de 16....18 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 02.07.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

**G.N.M. C.J. Constanţa** informează despre producerea unui incendiu, la data de 03.07.2018, la ora 17.35, la intrare în localitatea Siliştea, judeţul Constanţa. A ars un lan de grâu pe o suprafaţă de circa 4 ha. Incendiul a fost stins în jurul orei 18.00, de S.V.S.U. Siliştea. Nu a fost stabilită cauza producerii incendiului.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.07.2018-03.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA DE COMUNICARE ȘI RESURSE UMANE